PTT-BCP ลดราคาน้ำมันทุกชนิดลง 0.50 บ. มีผลพรุ่งนี้!
PTT-BCP: ลดราคาน้ำมันทุกชนิดลิตรละ 50 สต. ยกเว้น E85 ลด 30 สต. มีผลพรุ่งนี้
7 ก.ค. 2558

บริษัท ปตท. จำกัด (มหาชน) หรือ PTT และบริษัท บางจาก ปิโตรเลียม จำกัด (มหาชน) หรือ BCP ระบุว่า บริษัทได้ประกาศปรับลดราคาขายปลีกน้ำมันทุกชนิดทั้งเบนซินและดีเซลลงลิตรละ 50 สต. ยกเว้น E85 ลดลงลิตรละ 30 สต. โดยมีผลตั้งแต่วันพรุ่งนี้ (8 ก.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันสำเร็จรูปตามสถานีบริการของ ปตท.และบางจากฯ ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ลิตรละ 35.16 บาท, แก๊สโซฮอล 95 ลิตรละ 28.60 บาท, แก๊สโซฮอล 91 ลิตรละ 27.78 บาท, E20 ลิตรละ 26.38 บาท, E85 ลิตรละ 22.88 บาท และดีเซล ลิตรละ 25.09 บาท